Plačilo članarine za leto 2027
Na zadnjem zboru članov CCS (28.3.2026) smo sprejeli sklep, da bo članarina za leto 2027 ostala še naprej 50 evrov. V letu 2026 smo imeli, kljub temu, da smo pridobili dodatna sponzorska in donatorska sredstva, veliko izdatkov, saj smo obeležili 25 let delovanja kluba. Poleg tega smo se morali lotiti tudi obnove spletne strani CCS. V ta dvig članarine smo bili prisiljeni, kaže pa, da tudi ta v bodoče ne bo zadostovala za pokritje vse višjih stroškov, ki jih potrebuje klub za svoje delovanje. Zato bo potrebno poiskati še nove sponzorje in donatorje. Število članov se k sreči ni zmanjšalo, saj smo pridobili nove ugodnosti za naše člane, predvsem pri avtomobilskem zavarovanju naših avtodomov.

Da bi klub lahko še naprej deloval, vas naprošam, da ostanite še naprej naši člani. Nenazadnje plačuje članarino samo en član, velja pa za dva oziroma za več družinskih članov in je primerljiva z mnogi društvi. Člani ste deležni tudi mnogih ugodnosti, upravni odbor CCS pa se trudi, da bi bilo le teh v bodoče še več.
Članarino za leto 2027 lahko poravnate že letos in si zagotovite, da vam predamo novo klubsko izkaznico na našem prednovoletnem srečanju v Dolu pri Hrastniku, ki bo 12. decembra 2026, v kolikor se ga boste udeležili. S tem boste klubu prihranili tudi stroške pošiljanja po pošti.

Z veseljem ugotavljam, da se je v zadnjih letih uveljavljalo plačilo članarine preko spletne oziroma mobilne banke s QR kodo. Prav tako si lahko natisnete položnico, ki jo vam ne pošiljamo več po pošti, in jo plačate na banki, pošti ali kje drugje. Vse to smo vpeljali v želji, da bi klubu zmanjšali stroške pošiljanja in priprave položnic in tako tudi vam omogočili enostavnejši in sodobnejši način plačevanja članarine. Po prenovi spletne strani pa bo mogoče članarino plačati tudi z bančnimi karticami.

Članarino lahko poravnate tudi kasneje, vendar pravočasno, da vam lahko čimprej pošljemo nove članske izkaznice in ne v zadnjem hipu pred odhodom na potovanje ali registracijo avtodoma. Nove izkaznice bomo delili tudi na naših srečanjih v letu 2027, če boste tako želeli, sicer pa kontaktirajte tajništvo, če vam ta oblika plačila dela preglavice.

Sporočite to novico tudi ostalim članom, ki morda ne obiskujejo tako pogosto našo spletno ali facebook stran, pa tudi morebitnim novim članom, ki bodo to možnost plačila našli tudi v pristopnici.

Goran Rovan

